Борис Младенов-Young
Пролог

chitanka.info

Кой преводач би дръзнал да превежда

Шекспир на роден български език!

Едва ли има за успех надежда,

ако не е като Шекспир велик.

Но Шекспир е единствен… Уникален,

неподражаем по език и стил.

Друг двойник като него гениален

не се е още на света родил.

Каква алтернатива ни се дава,

когато няма как един народ

да бъде в мнозинството полиглот?

Да го превеждаме… Дори тогава,

когато преводът е слаб, безлик,

Шекспир остава все така велик!!!

Сидни, Австралия — 2019 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.